4. การวิจัยและพัฒนา

นวัตกรรมและการพัฒนาผลิตภัณฑ์ใหม่

ด้วยความตระหนักถึงความสำคัญของการพัฒนาระบบงานเทคโนโลยีสารสนเทศ
ธนาคารได้วางนโยบายและกำหนดกลยุทธ์การลงทุนหลายด้าน ประกอบด้วย
งานด้านสนับสนุนการหารายได้ การตลาด การบริหารระบบข้อมูลลูกค้า
และการเพิ่มประสิทธิภาพในการดำเนินงาน เพื่อให้ธนาคารประสบความสำเร็จในการดำเนินธุรกิจ
และสามารถให้บริการที่มีคุณภาพและตอบสนองความต้องการของลูกค้าได้อย่างมีประสิทธิภาพ

ระบบงานเทคโนโลยีสารสนเทศได้มีส่วนร่วมในการสนับสนุนการสร้างสรรค์บริการใหม่ๆ
กับพันธมิตรทางธุรกิจของธนาคารทั้งองค์กรภาครัฐและเอกชน อาทิ
บริการรับชำระเงินสมทบและจ่ายผลประโยชน์ทดแทนแก่สมาชิกของสำนักงานประกันสังคมผ่านสาขาทั่วประเทศ
นอกจากนี้ ยังร่วมกับศูนย์รับฝากหลักทรัพย์แห่งประเทศไทย จัดทำโครงการ e-Dividend
เพื่อนำเงินปันผล/ดอกเบี้ย เข้าบัญชีผู้ถือหลักทรัพย์ รวมทั้งการให้บริการทางการเงินครบวงจร
แก่สมาชิกของสหกรณ์ออมทรัพย์โดยใช้ระบบการรับชำระเงินผ่านเครื่อง ATM
และระบบการชำระค่าสินค้า และบริการต่าง ๆ ผ่านช่องทางอิเล็กทรอนิกส์ของธนาคาร
รวมถึงการสนับสนุนงานด้านการตลาด ได้แก่
การติดตั้งระบบบัตรเครดิตให้สามารถรองรับการทำรายการชำระเงินด้วยสกุลเงินต่างประเทศที่เครื่อง
EDC ของธนาคารผ่านบัตร Visa และ MasterCard ของลูกค้าต่างประเทศ
และการเปิดให้บริการ Non-cash Transaction ผ่านเครื่อง KIOSK ของธนาคาร

ในการสนับสนุนการบริหารระบบข้อมูลลูกค้า ธนาคารมุ่งมั่นที่จะพัฒนาระบบ Business
Intelligence ในปี 2548 โดยนำเทคโนโลยีสารสนเทศ ด้าน Data Warehouse และ Data
Mining มาใช้ในการวิเคราะห์ข้อมูลที่เกี่ยวกับลูกค้า และข้อมูลทางธุรกิจ
ทำให้สามารถใช้ข้อมูลได้อย่างมีประสิทธิภาพ นอกจากนี้
ยังได้ปรับปรุงกระบวนการเปิดบัญชีเพื่อเพิ่มความสะดวกให้แก่ลูกค้า
และดำเนินการปรับปรุงข้อมูลลูกค้าให้มีความสมบูรณ์ยิ่งขึ้น

สำหรับการเพิ่มประสิทธิภาพในการดำเนินงาน ธนาคารได้พัฒนาระบบ Krungsri Data Express
เพื่อใช้ในการรับส่งข้อมูลลูกค้า ระหว่างสำนักงานใหญ่กับสาขาทั่วประเทศในรูปแบบ Web
Application ทดแทนระบบเดิม โดยเริ่มใช้งานกับระบบ Auto Payment, Same Day
Service และ Smart (Media Clearing) ในปี 2548
โดยมีระบบตรวจสอบความถูกต้องของข้อมูล จำนวนรายการ จำนวนเงิน
เพื่อให้สาขามั่นใจว่าข้อมูลที่จัดส่งมีความถูกต้อง สามารถนำมาประมวลผลงานลูกค้าได้ถูกต้อง
รวดเร็วขึ้น นอกจากนี้ ยังมีการติดตั้งระบบ Report Distribution (On Demand)
เพื่อจัดเก็บและส่งรายงานให้กับสาขาและฝ่ายงานต่างๆ ได้หลายรูปแบบ
ตลอดจนการเรียกดูรายงานย้อนหลังได้ทันทีในรูปแบบ Web Application
ทดแทนระบบการจัดส่งรายงานแบบเดิม โดยเริ่มให้บริการกับ ฝ่ายงานในสำนักงานใหญ่ ตั้งแต่ปี
2547 และเสร็จสมบูรณ์ครอบคลุมการให้บริการสาขาทั่วประเทศในปี 2548

เพื่อปรับปรุงประสิทธิภาพการรับส่งข้อมูลระหว่างสำนักงานใหญ่และสาขาสำหรับรองรับปริมาณธุรกรรมที่เพิ่มขึ้น
ธนาคารได้เพิ่ม Bandwidth ระบบเครือข่ายสาขาจากความเร็ว 64 Kbps. เป็น 128 Kbps.
ทุกสาขา ทั่วประเทศ และได้เพิ่ม Bandwidth ระหว่างสำนักงานใหญ่ กับ Node
ในส่วนภูมิภาคอีกจำนวน 19 Node
รวมทั้งการเพิ่มประสิทธิภาพและขีดความสามารถของอุปกรณ์เครื่องคอมพิวเตอร์ Tandem
เพื่อให้รองรับปริมาณงานด้าน ATM ที่มีมากขึ้น และรองรับรูปแบบของผลิตภัณฑ์
และเพิ่มช่องทางของการให้บริการทางการเงิน
ซึ่งได้นำเอาเทคโนโลยีที่ทันสมัยมาพัฒนาปรับปรุงรูปแบบการให้บริการให้มีความต่อเนื่อง รวดเร็ว
และเพื่ออำนวยความสะดวกแก่ลูกค้าในการทำธุรกรรมด้วยบัตร ATM

ด้านการเปลี่ยนแปลงภาพลักษณ์
ได้สนับสนุนการปรับเปลี่ยนและเปิดให้บริการสาขารูปโฉมใหม่ในแหล่งท่องเที่ยวต่างๆ
ทั้งในเขตกรุงเทพและปริมณฑล โดยการติดตั้งระบบ BA (Branch Automation) ซึ่งเป็นระบบ
Window สำหรับให้บริการลูกค้าสาขา มีผลทำให้การให้บริการที่เคาน์เตอร์มีความสะดวก
และรวดเร็วยิ่งขึ้น

ในส่วนของการรองรับนโยบายธนาคารแห่งประเทศไทย ธนาคารได้ติดตั้งระบบ Cash Logistics
เพื่อใช้ในการจัดการเงินสดของสาขา และศูนย์เงินสดของธนาคาร รวมทั้งติดตั้งระบบ
Centralized Inward B/C ในการตรวจลายเซ็น และหักบัญชีเช็ค
เพื่อรองรับการเรียกเช็คต่างจังหวัดแบบ 3 วัน